El barri de la República Argentina - Plaça El·líptica celebra aquest cap de setmana les seues festes veïnals
05 juny 2025

## El barri de la República Argentina - Plaça El·líptica celebra aquest cap de setmana les seues festes veïnals05 juny 2025Última actualització: 05 juny 2025

![](../gestion/img/48dc88a46a8bf501336298ce5c111d25d316d15cd31fadea3bba9e0557e46097.jpeg)  
  

El president de la Junta de Districte de la República Argentina - Plaça El·líptica, **Salvador Gregori**, juntament amb **Mari Carmen Sarrió**, presidenta de l’associació de veïns del barri, ha comparegut en roda de premsa per informar de les activitats previstes que s’han organitzat amb motiu de la celebració de les **XXXI Festes veïnals** que se celebren els dies 6 i 7 de juny.

Gregori ha destacat que el Districte de la República Argentina - Plaça El·líptica és el primer que celebra les seues festes veïnals de la primavera i ha volgut agrair el treball i la implicació que veïns i comerciants han realitzat per continuar fent barri.

  

El divendres, en horari de 18 a 20.30 hores, serà el torn dels més menuts, que podran gaudir d’un castell inflable d’aigua, jocs tradicionals i un berenar d’orxata i fartons, a la plaça El·líptica.

  

La presidenta ha agraït la implicació de l’ajuntament i del president de la Junta de Districte per a celebrar les festes i ha declarat: “_Hem preparat un programa pensat per compartir, conviure i gaudir, com a barri. I ho hem fet amb l’objectiu de continuar enfortint els llaços que ens uneixen i celebrar tot allò que ens fa sentir orgullosos del nostre entorn i de la gent que l’habita”. “Convide a totes i tots a sumar-se a la festa. Volem que siguen tres dies per compartir, riure, ballar, recordar i, sobretot, sentir-nos més units que mai_”.

El dissabte, a partir de les 21.30 hores, se celebrarà el sopar de cabasset del barri, que estarà amenitzat amb la Xaranga La Makinària i música en directe a càrrec de Ball Eslau Zabava, Nora Cantant i Covergente.  
El preu del sopar, que inclou la participació en la rifa, és de 5 euros per als socis de l’Associació de Veïns i de 7 euros per als no socis. Els tiquets es poden adquirir a la seu de l’associació veïnal situada a la plaça de les Xocolateres, 6.

La presidenta també ha informat que diumenge 8 de juny, a les 19.30 h, se celebrarà una missa a l’església de Crist Rei en memòria dels veïns i veïnes que ja no hi són.

[Twittear](https://twitter.com/share)